Зәйҙә Гәрәй ҡыҙы оҙаҡ йылдар балаларҙы ла бейеү серҙәренә өйрәткән, мәктәптә бейеү түңәрәге алып барған. Уҡыусыларының күбеһе бөгөн дә бейей, ә ҡайһы берҙәре менән ул бергә сәхнәгә лә сыға. Был сәнғәт төрөнә һөйөү уның ҡыҙҙарына ла бирелгән. Олоһо Диләрә, ул, әйткәндәй, әсәһе кеүек инглиз теле уҡытыусыһы, Өфө авиация колледжында уҡыта, уртансыһы, Башҡортостан фәндәр академияһының ғилми хеҙмәткәре Айзилә һәм төпсөктәре, унынсы синыф уҡыусы Йәмилә лә бик оҫта бейей. Ғәлимоваларҙың яратҡан ғаилә бейеүе лә бар, улар сәхнәлә дүртәүләп тә сығыш яһай.